Jeppe Madsen-Ohlsen
Jeppe Madsen-Ohlsen var en dansk maler. Han blev uddannet hos bl.a. Halvdan Larsen i Norge. Efter flere års arbejde som bl.a. barber og bygningsmaler slog han sig i 1931 ned i fødebyen, Christiansfeld, hvor han boede til 1938. Her skildrede han i en særpræget magisk realisme byen og dens hverdagsliv samt herrnhuternes religiøse liv, ofte med en galgenhumoristisk symbolik. Mange af hans billeder findes på Sønderjyllands Kunstmuseum og på Christiansfeld Museum.